ഏഷ്യാനെറ്റിന്റെ റിയാലിറ്റി ഷോയായ ബിഗ് ബോസ് രസകരമായ എപ്പിസോഡുകളിലൂടെ മുന്നേറുകയാണ് . എലിമിനേഷൻ പ്രക്രിയകളുടെ സംഘർഷഭരിതമായ രംഗങ്ങളും രസകരമായ ടാസ്ക്കുകളും കൊണ്ട് ബിഗ് ബോസ് ആകാംക്ഷയുണ്ടാക്കുന്നു . ബിഗ് ബോസിനെ അനുകൂലിച്ചും പ്രതികൂലിച്ചും സാമൂഹ്യമാധ്യമങ്ങളിൽ നിരവധി പ്രതികരണങ്ങളാണ് വരുന്നത് . ആ പ്രതികരണങ്ങളെ കുറിച്ചുള്ള അഭിപ്രായങ്ങൾ പങ്കുവയ്ക്കുകയാണ് ബിഗ് ബോസിന്റെ അവതാരകൻ കൂടിയായ മോഹൻലാൽ . മോഹൻലാലിന്റെ വാക്കുകൾ പലരും എന്നോടും ചോദിക്കാറുണ്ട് , ബിഗ് ബോസിനെ കുറിച്ച് സോഷ്യൽ മീഡിയയിൽ വരുന്ന അഭിപ്രായങ്ങൾ ഞാൻ കാണുന്നുണ്ടോ എന്ന് . എല്ലാം ഞാൻ കാണുന്നുണ്ട് . അനുകൂലിച്ചും പ്രതികൂലിച്ചുമുള്ള രസകരമായ അഭിപ്രായങ്ങൾ . അതുപോലെ തന്നെ ബിഗ് ബോസ് കുടുംബത്തെ കുറിച്ചുള്ള പൊതുധാരണകൾ മാറ്റിമറിക്കുന്ന പ്രകടനങ്ങളാണ് അവർ കാണിക്കുന്നത് . അതാണ് സോഷ്യൽ മീഡിയയിൽ നിന്ന് ഞാൻ അറിഞ്ഞത് . ബിഗ് ബോസിന്റെ വരവോടെ സോഷ്യൽ മീഡിയയിൽ വലിയ ഉണർവാണുണ്ടായത് . പ്രതികരണശേഷിയുള്ള , അഭിപ്രായങ്ങൾ പങ്കുവയ്ക്കുന്ന ഒരു സമൂഹം തന്നെയാണ് വേണ്ടത് .